Imtella' Mejju 27, 2021 Gaurav Sharma, Indjan ta' 32 sena, ġie arrestat talli tajjar il-kelb tiegħu, Dollar, bil-bżieżaq. Sharma ġibed ix-xena u tella' l-filmat fuq l-internet. Fil-filmat, huwa jidher jitlaq il-kelb minn idejh u ftit wara jaqbdu xi ħadd mit-tieni sular ta' binja. Ir-raġel qal li ħa ħsieb li dan il-ġest ma jkunx ta' periklu għall-kelb tiegħu. Madankollu, kif tella' l-filmat fuq l-internet, bosta ħaduha qatta' bla ħabel kontrieh u spiċċa kellu jneħħih. Fuq l-internet, lil Sharma jsegwuh aktar minn 4 miljun ruħ. Sharma ġie arrestat fuq akkużi ta' moħqrija tal-annimali wara li l-pulizija Indjana rċiviet rapport mill-għaqda li taħdem għall-ħarsien tal-annimali, People for Animals.